Tiltale for falsk anklage, spirituskørsel og kørsel i frakendelsestiden. Påstand om frakendelse af førerretten
Ret: Retten i Aalborg (1. instans)
Faggruppe: Straffesag — Tilståelsessag
Sagsemner: Falsk forklaring/falsk anklage;
Færdsel;

RETTEN I AALBORG

Udskrift af dombogen

D O M

afsagt den 9. oktober 2009

Rettens nr. 26-2764/2009
Politiets nr. 5100-70671-00012-09

Anklagemyndigheden
mod
Tiltalte
cpr.nr. Født 1966
Adresse
By 1.

Retsmødebegæring er modtaget den 27. maj 2009 og sagen er fremmet som
en tilståelsessag, jf. retsplejelovens § 831.

Tiltalte er tiltalt for overtrædelse af

1.

Straffelovens § 164, stk. 1 - falsk anklage - ved den 23. april 2009 ca. kl.
12.10 i By 2 i forbindelse med afhøring af politiet som mistænkt for ne-
dennævnte forhold at have afgivet urigtige oplysninger med forsæt til, at en
uskyldig derved bliver sigtet, dømt eller undergivet strafferetlig retsfølge for
et strafbart forhold, idet hun på politiets forespørgsel oplyste at være Person,
cpr.nr. Født 1963.

2.

Færdselslovens § 53, stk. 1 - spirituskørsel - ved den 23. april 2009 ca. kl.
12.10 i By 2 at have ført personbil Reg. nr. ad offentlige gader og ve-je, senest
ad Vej, efter at have indtaget spiritus i et sådant omfang, at
alkhoholkoncentrationen i blodet under eller efter kørslen oversteg 0,50
promille.

3.

Færdselslovens § 117a, stk. 2, nr. 2 - kørsel i frakendelsestiden - ved på tid og
sted som anført under forhold 2, at have ført den der nævnte personbil Reg.
nr., uagtet hun ved Mariager Rets dom af 4. august 2005 er frakendt ret-ten til
at føre motordrevet køretøj, hvortil der kræves kørekort, for et tidsrum

Std 75272



Side 2/3

af 10 år fra den 2. maj 2005 at regne.

Påstande

Anklagemyndigheden har nedlagt påstand om at tiltalte straffes med fængsel i
50 dage.

Anklagemyndigheden har desuden påstået, at tiltalte skal frakendes retten til
at føre motordrevet køretøj, hvortil der kræves kørekort, og at frakendelsen
skal ske ubetinget, jf. færdselslovens § 126, stk. 1, nr. 1 og nr. 10, jf. § 128,
for et tidsrum af 10 år.

Tiltalte har erkendt sig skyldig.

Sagens oplysninger

Tiltalte har forklaret i overensstemmelse med sin erken-delse.

Der blev den 23. april 2009 kl. 13.09 taget en blodprøve fra tiltalte. I blod-
prøven blev der fundet en mindsteværdi på 1,89 promille alkohol.

Kriminalforsorgen har foretaget en undersøgelse af tiltaltes personlige for-
hold og har skønnet, at tiltalte er egnet til at modtage en betinget dom med
vilkår om samfundstjeneste/at tiltalte har behov for alkoholistbehandling.

Tiltalte er straffet:
ved dom af 19. september 1991 for spirituskørsel med hæfte i 14 dage samt
førerretsfrakendelse i 2 år og 6 måneder
ved vedtagelse af 29. januar 1997 for spirituskørsel med bøde og frakendelse
af førerretten i 5 år og
ved dom af 4. august 2005 for spirituskørsel med 20 dages fængsel, betinget
med vilkår om samfundstjeneste og en tillægsbøde samt frakendelse af fø-
rerretten i 10 år fra den 2. maj 2005.

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig.

Dommen af 4. august 2005 har gentagelsesvirkning med hensyn til straffen.
Den spirituskørsel, dommen vedrørte, var efter de dagældende regler om
gentagelsesvirkning et førstegangstilfælde af spirituskørsel. De forudgående
domme for spirituskørsel havde således ikke indbyrdes gentagelsesvirkning på
daværende tidspunkt. Da principperne for indbyrdes gentagelsesvirkning



Side 3/3

af tidligere straffedomme ikke er ændret - hverken ved lov nr. 363 af 24. maj
2005, der trådte i kraft 1. september 2005, eller ved ændringer af straffelo-ven
eller andre ændringer af færdselsloven - kan ændringen af færdselslo-vens §
117 ved lov nr. 363 af 24. maj 2005 ikke føre til, at de domme, der havde
mistet deres gentagelsesvirkning, da dommen af 4. august 2005 blev afsagt,
nu tillægges gentagelsesvirkning. Denne forståelse af reglerne er i
overensstemmelse med afgørelsen refereret i TfK 2009.655 V. Der forelig-ger
herefter en spirituskørsel (promille 1,89) som andengangstilfælde, hvil-ken
kørsel er sket i frakendelsestiden samt overtrædelse af straffelovens § 164, stk.
1. Vedrørende sidstnævnte bemærkes, at tiltalte efter de foreliggen-de
oplysninger straks efter, at hun efter at hun på stedet havde fået at vide at der
var tale om spirituskørsel, oplyste sit rigtige navn.

Straffen fastsættes til fængsel i 20 dage, jf. færdselslovens § 117, stk. 2, nr. 6,
jf. stk. 1, jf. § 53, stk. 1, § 117a, stk. 1, samt straffelovens § 164, stk. 1..

Vedrørende frakendelsen af førerretten er der tale om et 4. gangs tilfælde af
spirituskørsel. Tiltalte frakendes derfor retten til at føre motordrevet køretøj,
hvortil der kræves kørekort, i 10 år fra fra endelig dom, jf. færdselslovens §
126, stk. 1, nr. 1 og nr. 10, jf. § 128.

Thi kendes for ret:

Tiltalte skal straffes med fængsel i 20 dage.

Tiltalte skal frakendes retten til at føre motordrevet køretøj, hvortil der kræ-
ves kørekort i 10 år fra endelig dom.

Tiltalte skal betale sagens omkostninger.

Dommer